Attēls, kurā ir teksts

Apraksts ģenerēts automātiski

**G**lobālās **m**ācību un **p**rofesionālās **p**ilnveides **p**amatnostādnes

Izglītības

**profesionālais standarts**

Šā profesionālā standarta mērķis ir sniegt atbalstu antidopinga nozarei, nodrošinot kompetences etalonu noteiktam amatam. Antidopinga organizācijas (ADO) var izmantot šo profesionālo standartu, lai palīdzētu novērtēt kompetenci un – kas ir svarīgi – lai atbalstītu profesionāļu kvalifikācijas celšanu, identificējot profesionālās pilnveides vajadzības.

Versija: 1.0

Publicēts: 2021. gada novembrī

Profesionālajā standartā:

* aprakstītas attiecīgā antidopinga speciālista amata galvenās funkcijas;
* sīki izklāstīts paredzētais kompetences standarts katrai no šīm funkcijām (izmantojot izpildes kritērijus);
* sīki izklāstītas šim amatam nepieciešamās zināšanu un prasmju prasības.

Calendar

Description automatically generated with low confidence

Vārdi kursīvā, aiz kuriem ir zvaigznīte\*, ir definēti pievienotajā glosārijā

|  |  |  |  |  |
| --- | --- | --- | --- | --- |
| Izstrādāt tīra sporta *izglītības plānu*\* | | | | |
| Savākt un pārbaudīt informāciju, kas attiecas uz iespējamu(-iem) antidopinga noteikumu pārkāpumu(-iem)\* | Izpildes kritēriji  Jums ir jāspēj: | | Zināšanas un izpratne | |
| PC1 | novērtēt organizatoriskās prioritātes, kā arī sporta sistēmu un apstākļus, kādos pastāv jūsu *izglītības programma\**; | K1 | Organizatoriskās prioritātes izglītībai |
| PC2 | noteikt un dokumentēt izglītības prioritārās jomas; | K2 | Izglītības obligātās tēmas saskaņā ar Pasaules antidopinga kodeksu un Izglītības starptautisko standartu |
| PC3 | identificēt esošos un potenciāli jaunus galvenos partnerus un *ieinteresētās personas\**; | K3 | Kā īstenot sistēmas novērtējuma procesu |
| PC4 | noteikt savas *izglītības programmas\** potenciālās mērķgrupas; | K4 | Attiecīgās tiesiskās, normatīvās un institucionālās prasības, plānojot izglītības programmu |
| PC5 | novērtēt savus cilvēkresursus, finanšu un materiālos resursus, esošās izglītības aktivitātes un materiālus, un dokumentēt to, kā jūs tos izmantosiet, lai palīdzētu īstenot savu *izglītības programmu\**; | K5 | Kā dažādās ADO, citi galvenie partneri un ieinteresētās personas antidopinga izglītības jomā var sadarboties un atbalstīt izglītību tīra sporta jomā |
| PC6 | strādāt un sadarboties ar ADO, citiem *galvenajiem partneriem un ieinteresētajām personām\**, lai palielinātu tīra sporta *izglītības programmas*\* nozīmi un ietekmi; | K6 | Vispārējā informētība par jūsu antidopinga sistēmu, antidopinga programmām un ieinteresētajām personām |
|  |  | K7 | Sporta sistēma un apstākļi, kuros jūsu organizācija ir izveidota |
|  |  | K8 | Ieinteresēto personu priekšstati par antidopingu |
| Izveidot *izglītojamo grupu sarakstu*\* | PC1 | noteikt un aprakstīt jūsu sportistu karjeru visā tās garumā un visietekmīgāko sportistu atbalsta personālu katrā posmā visas karjeras garumā; | K1 | Kāda ir sportista karjera |
| PC2 | noteikt prioritāti mērķgrupām, kas ir jāietver *izglītojamo grupu sarakstā\**, saskaņā ar organizatoriskajām prasībām un pieejamajiem resursiem un īstenošanas iespējām; | K2 | Sportistu atbalsta personāla veidi un tā ieguldījums sportista attīstībā dažādos viņu karjeras posmos |
| PC3 | dokumentēt informāciju par mērķgrupu neietveršanu *izglītojamo grupu sarakstā\**, kā arī par iemesliem, kādēļ tās nav ietvertas, un veidu, kā jūs varētu tās ietvert turpmāk; | K3 | Piemērojamās obligātās prasības attiecībā uz ietveršanu *izglītojamo grupu sarakstā\**, un kā plānot turpmāko ietveršanu |
| PC4 | noteikt un dokumentēt organizācijas, kas sniedz izglītību katrai mērķgrupai, nolūkā izvairīties no dublēšanās un sekmēt savstarpēju atzīšanu; | K4 | Kā vislabāk izmantot pieejamos resursus, izveidojot savu izglītojamo grupu sarakstu |
|  |  | K5 | Dublēšanās samazināšanas līdz minimumam, kā arī *izglītības programmas\** ietekmes maksimālas palielināšanas nolūks un nozīme |
| Norādīt skaidrus *izglītības programmas*\* *mērķus*\* un aktivitātes | PC1 | izvirzīt savas *izglītības programmas\** kopējo mērķi, kas lakoniski rezumē jūsu *izglītības programmas\** nolūku; | K1 | Principi, kas ir mācību vajadzību analīzes pamatā |
| PC2 | strādāt ar *attiecīgajiem partneriem un ieinteresētajām personām\**, lai novērtētu katras jūsu *izglītojamo grupu sarakstā\** ietvertās mērķgrupas vajadzības; | K2 | Vērtība un nozīme, kāda ir izglītošanai visas sportista karjeras garumā |
| PC3 | pamatojoties uz mācību vajadzību novērtējuma rezultātiem, izvirzīt konkrētus *programmas mērķus\**, kas ir izmērāmi, sasniedzami, reālistiski un laika ziņā piemēroti katrai jūsu *izglītojamo grupu saraksta\** mērķgrupai; | K3 | Kā *programmas mērķi\** ir jāformulē un kā tie ietekmē izglītības aktivitāšu izvēli |
| PC4 | izvēlēties savām mērķgrupām visatbilstošākās izglītības aktivitātes, pamatojoties uz saviem programmas mērķiem, kā arī pieejamajiem resursiem, termiņiem un apstākļiem; | K4 | Dažādi to izglītības aktivitāšu veidi, kuras var izmantot, lai palīdzētu mācībās visas sportista karjeras garumā, un to piemērotība dažādām mērķgrupām |
| PC5 | konsultēties ar attiecīgajiem *galvenajiem partneriem un ieinteresētajām personām\** par savu *programmas mērķu\** un izglītības aktivitāšu būtiskumu; |  |  |
| Norādīt *izglītības programmas*\* pārraudzības un novērtēšanas rīkus un metodes | PC1 | noteikt un dokumentēt pārraudzības datus, kurus jūs savāksiet savas *izglītības programmas\** īstenošanas laikā, kā arī rīkus un metodes, kurus jūs izmantosiet; | K1 | Kā plānot un veikt pārraudzību un novērtēšanu, un to rīku veidi, kas var jums palīdzēt |
| PC2 | noteikt un dokumentēt rīkus un metodes, kuras jūs izmantosiet, lai iegūtu atgriezenisko saiti, kas saistīta ar jūsu dalībnieku mācību pieredzi; | K2 | To datu veidi, kurus var savākt un/vai kuri ir jāsavāc saistībā ar izglītību |
| PC3 | noteikt un dokumentēt rīkus, metodes un termiņus, ko jūs izmantosiet, lai veiktu novērtēšanu attiecībā uz to, vai ir sasniegti jūsu *izglītības programmas\* mērķi\**, lai pamatotu sava nākamā *izglītības plāna\** plānošanu; | K3 | Minimāla *izglītības programmas\** novērtēšanas atkārtošanās saskaņā ar Izglītības starptautisko standartu |
| PC4 | izlemt to, kuriem jūsu *izglītības programmas\** aspektiem ir nepieciešama ietekmes novērtēšana, un noteikt un dokumentēt rīkus un metodes, ko jūs izmantosiet, lai to veiktu; |  |  |
| Pabeigt *izglītības plānu*\* | PC1 | strukturēt savu *izglītības plānu\** saskaņā ar Izglītības starptautiskā standarta prasībām; | K1 | Prasības *izglītības plānam\** saskaņā ar Izglītības starptautisko standartu |
| PC2 | konsultēties ar *galvenajiem partneriem un ieinteresētajām personām\** un informēt tos par savu *izglītības plānu\**; | K2 | Nozīme un ieguvumi, kādi ir *partneru un ieinteresēto personu\** informēšanai un iesaistei attiecībā uz jūsu *izglītības plānu\** |
| PC3 | apstiprināt cilvēkresursus un finanšu resursus, kā arī termiņus, kas ir nepieciešami, lai izstrādātu un īstenotu *izglītības programmu\**. |  |  |

|  |  |  |  |  |
| --- | --- | --- | --- | --- |
| Izstrādāt tīra sporta *izglītības programmu*\* uz izglītojamā vajadzībām un pierādījumiem balstītām izglītības aktivitātēm un materiāliem | | | | |
| Izmantot uz pierādījumiem balstītus pētījumus un citu informāciju, lai informatīvi nodrošinātu izglītības aktivitāšu un materiālu izstrādi | Izpildes kritēriji  Jums ir jāspēj: | | Zināšanas un izpratne | |
| PC1 | konstatēt zināšanu nepilnības, iesaistes problēmas vai jomas, kuras vēlaties uzlabot savā *izglītības programmā\**; | K1 | Kā piekļūt sociālo zinātņu pētījumu rezultātiem un citai uz pierādījumiem balstītai informācijai, kā arī kā pārbaudīt to |
| PC2 | maksimāli efektīvi izmantot savas profesionālās saiknes ar organizācijai nepiederīgām un piederīgām ieinteresētajām personām, kas var informatīvi nodrošināt jūsu *izglītības programmas*\* izstrādi; | K2 | Kā izmantot sociālo zinātņu pētījumus un citu uz pierādījumiem balstītu informāciju, lai informatīvi nodrošinātu izglītības aktivitāšu un materiālu izstrādi |
| PC3 | identificēt attiecīgos pētījumu avotus un saturu, ko varētu izmantot, lai novērstu zināšanu nepilnības un iesaistes problēmas, kā arī veiktu pasākumus jomās, kurās jāveic uzlabojumi jūsu *izglītības programmā*\*; | K3 | Pētījumu metožu un protokolu pārzināšana |
|  |  | K4 | Izpratne par to, kad un kā sadarboties ar citām organizācijām, veicot pētījumus, un kā noteikt iespējamos pētniecības partnerus |
| Izstrādāt mācību plānu savai izglītības programmai\* | PC1 | izstrādāt mācību plānu atbilstoši sportistu karjerai visas tās garumā un *programmas mērķiem\** katrai mērķgrupai, identificējot aplūkojamās tēmas un *mācību mērķus\**, kas ir jāsasniedz; | K1 | Principi, uz kuriem pamatojas mācību plāna izstrāde |
| PC2 | sadalīt sava izglītības plāna mācību plānu un aktivitātes atsevišķās mācību nodarbībās/moduļos/materiālos; | K2 | *Izglītības programmas\** obligātie komponenti, kas aprakstīti Izglītības starptautiskajā standartā, un kā tie ir saistīti ar izglītības aktivitātēm |
| PC3 | noteikt *mācību mērķus\** katrai nodarbībai/modulim saskaņā ar *programmas mērķiem\**, kas identificēti *izglītības plānā\**; | K3 | Kā *mācību mērķi\** ir jāformulē un kā tie ietekmē izglītības aktivitāšu un materiālu izstrādi |
| PC4 | izplānot un izstrādāt izglītības aktivitātes un materiālus atbilstoši dažādajām mērķgrupām, integrējot *izglītības programmas\** obligātos komponentus; | K4 | Izglītības aktivitāšu un materiālu klāsts, to priekšrocības un ierobežojumi |
| PC5 | izstrādāt novērtēšanas uzdevumus, kā arī metodes un rīkus, lai varētu novērtēt dalībnieku mācību procesu, kas saistīts ar jūsu izglītības aktivitātēm, salīdzinājumā ar *mācību mērķiem\**; | K5 | Kā nodrošināt, ka aktivitāšu un materiālu valoda, stils un formāts atbilst dažādajām izglītojamo mācību vajadzībām |
| PC6 | nodrošināt, ka visas izmaksas, kas saistītas ar jūsu izglītības aktivitāšu un materiālu izstrādi, atbilst jūsu *izglītības programmas\** finanšu resursiem; | K6 | Kā izmantot un izstrādāt piemērotus/efektīvus novērtēšanas uzdevumus, kā arī novērtēšanas metodes un rīkus, lai varētu vērtēt mācību procesu |
| Izstrādāt un īstenot to pedagogu mācības, kuriem ir jāīsteno *izglītības programma*\* | PC1 | izvēlēties sagatavotāju(-us), kam ir pieredze mācību plānošanā, novērtēšanā un īstenošanā, nolūkā sagatavot jūsu pedagogu(-us); | K1 | Pedagogiem nepieciešamā sagatavošanās, atbalsts un kvalifikācija, lai viņi varētu dot efektīvu ieguldījumu izglītības aktivitātēs |
| PC2 | noteikt savas pedagogu mācību programmas *mācību mērķus*\*, saturu un novērtējumu saskaņā ar piemērojamajiem standartiem un prasībām; | K2 | Minimālās prasības pedagogu mācību programmai saskaņā ar Izglītības vadlīnijām |
| PC3 | organizēt mācību nodarbību, kurās stažieri varēs pilnveidot un praksē izmantot veicināšanas prasmes saistībā ar jūsu *izglītības programmu*\*; | K3 | Kā sagatavot savus pedagogus tādā veidā, lai tiktu maksimāli palielināts viņu ieguldījums efektīvā *izglītības programmā*\* |
| PC4 | nodrošināt, ka tiek novērtēts tas, kā stažieris izprot pamatsaturu un spēj piemērot prasmes reālā vidē. |  |  |

|  |  |  |  |  |
| --- | --- | --- | --- | --- |
| Īstenot tīra sporta *izglītības programmu*\* | | | | |
| Sadarboties ar *ADO\**, citiem galvenajiem *partneriem un ieinteresētajām personām*\*, lai organizētu izglītības aktivitātes | Izpildes kritēriji  Jums ir jāspēj: | | Zināšanas un izpratne | |
| PC1 | izvēlēties *ADO\** un citus galvenos *partnerus un ieinteresētās personas\**, ar kuriem jūs vēlaties sadarboties, lai īstenotu noteiktas izglītības aktivitātes, pamatojoties uz savu situācijas analīzi; | K1 | Dublēšanās samazināšanas līdz minimumam, kā arī *izglītības programmas\** ietekmes maksimālas palielināšanas nolūks un nozīme |
| PC2 | vienoties ar izvēlētajām *ADO\** un citiem galvenajiem *partneriem un ieinteresētajām personām\** par attiecīgajām funkcijām un pienākumiem, īstenojot izglītības aktivitātes, lai maksimāli palielināt jūsu *izglītības programmas\** ietekmi; | K2 | *ADO\** un citu galveno *partneru un ieinteresēto personu\** funkcijas un pienākumi, kas aprakstīti Izglītības starptautiskajā standartā un saistītajās vadlīnijās |
|  |  | K3 | *ADO\** un citu galveno *partneru un ieinteresēto personu\** izvēles kritēriji |
| Organizēt loģistiku izglītības aktivitāšu īstenošanai | PC1 | izvēlēties, sagatavot un sakārtot vietu, aprīkojumu un izglītības materiālus, kas nepieciešami jūsu izglītības aktivitātēm; | K1 | Kā noteikt piemērotas vietas un mācību vidi dažādu veidu izglītības aktivitātēm |
| PC2 | noorganizēt izglītojamo dalību izglītības aktivitātēs un noskaidrot īpašas vajadzības, kas jums var būt jāņem vērā; | K2 | Tā aprīkojuma un izglītības materiālu veidi, kas būs nepieciešami dažādu veidu izglītības aktivitātēm |
| PC3 | attiecīgos gadījumos pirms savas izglītības aktivitātes sniegt dalībniekiem būtisko informāciju par loģistiku; | K3 | Iekļaujošas attieksmes nozīme, organizējot izglītības aktivitātes |
| PC4 | nodrošināt, ka visas izmaksas, kas saistītas ar jūsu izglītības aktivitāšu īstenošanas organizāciju, atbilst jūsu izglītības programmas\* finanšu resursiem; | K4 | Dalībnieku reģistra uzturēšanas nozīme |
| PC5 | nodrošināt, ka ir īstenoti pasākumi, lai reģistrētu izglītojamo dalību; | K5 | Zīmolrades organizatoriskās vadlīnijas |
| PC6 | nodrošināt, ka vēstījumi sociālajiem tīkliem, kā arī saistībā ar zīmolradi un produktiem tiek skaidri paziņoti attiecīgajiem kolēģiem / ieinteresētajām personām saskaņā ar organizācijas zīmolrades vadlīnijām. |  |  |

|  |  |  |  |  |
| --- | --- | --- | --- | --- |
| Pārraudzīt un novērtēt tīra sporta *izglītības programmu*\*, lai varētu veikt nepārtrauktus uzlabojumus | | | | |
| Savākt datus | Izpildes kritēriji  Jums ir jāspēj: | | Zināšanas un izpratne | |
| PC1 | izmantot datu vākšanas rīkus un metodes, lai savāktu, izsekotu un ierakstītu informāciju par savas *izglītības programmas\** īstenošanu, kā norādīts jūsu *izglītības plānā\**; | K1 | To datu vākšanas rīku un metožu veidi, kas atbilst izglītības kontekstam |
| PC2 | apkopot savas *izglītības programmas\** novērtēšanas uzdevumu rezultātus; | K2 | To datu veidi, kurus var savākt un/vai kuri ir jāsavāc saistībā ar izglītību |
|  | apkopot atgriezenisko saiti, kas saistīta ar jūsu dalībnieku mācību pieredzi, kā norādīts jūsu *izglītības plānā\**; |  | Jūsu *izglītības programmas*\* novērtēšanas uzdevumi |
|  | apkopot jebkuru citu informāciju, ko esat ieguvuši, lai novērtētu savu *izglītības programmu\**; | K3 | Mācību pieredzes atgriezeniskās saites, kas ir jāiegūst, veidi |
| Analizēt datus | PC1 | novērtēt savas *izglītības programmas\** virzību; | K1 | Kā veikt savas *izglītības programmas\** pārraudzību |
| PC2 | novērtēt dalībnieku mācību procesu, kas saistīts ar jūsu izglītības aktivitātēm, salīdzinājumā ar *mācību mērķiem\**, kā norādīts jūsu izglītības programmā\*; | K2 | Kā novērtēt dalībnieku mācību procesu, kas saistīts ar jūsu izglītības aktivitātēm |
| PC3 | novērtēt, vai esat sasnieguši vismaz ikgadējos savas *programmas mērķus\**, kas norādīti jūsu *izglītības plānā\**; | K3 | Kā novērtēt savu *izglītības programmu\** |
| PC4 | novērtēt savas *izglītības programmas\** ietekmi gadījumos, kas norādīti jūsu *izglītības plānā*\*; | K4 | Kā noteikt savas *izglītības programmas\** ietekmi |
| Izmantot datus un analīzi, lai uzlabotu *izglītības programmu*\* | PC1 | pārveidot savu *izglītības programmu\**, ja tas ir nepieciešams, lai sasniegtu *programmas mērķus\**; | K1 | Kā izmantot pārraudzību un novērtēšanu, lai uzlabotu savu *izglītības plānu\** un *izglītības programmu\** |
| PC2 | izmantot savu *izglītības programmu\**, lai informatīvi nodrošinātu sava nākamā *izglītības plāna\** izstrādi. |  |  |

# Glosārijs

*Dažas šajā glosārijā ietvertās definīcijas ir ņemtas no 2021. gada Pasaules antidopinga kodeksa, 2021. gada Izglītības starptautiskā standarta vai Izglītības vadlīnijām.*

### Antidopinga organizācija (ADO)

### 

*WADA* vai parakstītājs, kas atbild par antidopinga noteikumu pieņemšanu attiecībā uz jebkura dopinga kontroles procesa posma sākšanu, īstenošanu vai izpildi. Antidopinga organizācija ir, piemēram, Starptautiskā Olimpiskā komiteja, Starptautiskā Paraolimpiskā komiteja, citas lielu sporta pasākumu rīkotājorganizācijas, kas veic pārbaudes savos rīkotajos sporta pasākumos, starptautiskās federācijas un valstu antidopinga organizācijas.

### Sportists

### 

Lai .. informētu un izglītotu antidopinga jautājumos, sportists ir jebkura persona, kuru sporta pasākumos piedalīties norīkojis attiecīgais parakstītājs, valdība vai cita sporta organizācija, kas pieņēmusi Kodeksu.

### Sportista atbalsta personāls

### 

Visi treneri, menedžeri, aģenti, komandas dalībnieki, amatpersonas, medicīnas personāls, medicīnas atbalsta personāls, vecāki vai jebkura cita persona, kas strādā ar sportistu, ārstē sportistu vai palīdz sportistam, kurš piedalās sporta sacensībās vai gatavojas tām.

### Izglītības plāns

### 

Dokuments, kas ietver situācijas novērtēšanu, izglītojamo grupu sarakstu, mērķus, izglītības aktivitātes un uzraudzības kārtību saskaņā ar 4. pantā noteikto.

### Izglītojamo grupu saraksts

### 

To sistēmas novērtējuma procesā identificēto mērķgrupu saraksts, kurām paredzētas izglītības aktivitātes.

Izglītības programma – parakstītāja veikto izglītības aktivitāšu kopums, lai sasniegtu paredzētos mācību mērķus un īstenotu izglītības plānu.

### Galvenie partneri un ieinteresētās personas

### 

Galvenie partneri un ieinteresētās personas var būt sportisti, sportistu atbalsta personāls (*ASP*), sportistu grupas/apvienības, antidopinga organizācijas, sporta iestādes, universitātes, valstu federācijas, skolas, valdības iestādes, klubi un komandas, profesionālās struktūras.

### Izglītības programmas obligātie komponenti

### 

Izglītības starptautiskais standarts (*ISE*) paredz šādus četrus komponentus, kas ir jāietver izglītības programmā:

* uz vērtībām balstīta izglītība – tādu aktivitāšu nodrošināšana, kuras uzsver individuālu personīgo vērtību un principu attīstību. Tā rezultātā veidojas izglītojamā spēja pieņemt ētiskas rīcības lēmumus;
* izpratnes veidošana – ar tīru sportu saistītu tēmu un jautājumu izvirzīšana;
* informācijas sniegšana – tāda precīza jaunākā satura nodrošināšana, kas saistīts ar tīru sportu;
* antidopinga izglītība – mācību īstenošana par antidopinga tēmām, lai veidotu kompetenci par tīra sporta uzvedību un pieņemtu pamatotus lēmumus.

### Izglītības plānā noteiktie mērķi

### 

Jūsu izglītības plānā ietverti divu veidu mērķi:

* programmas mērķi – programmas mērķi ir konkrētas, izmērāmas, izpildāmas un reālistiskas nostādnes, kas parāda, kā jūs sasniegsiet savu mērķi noteiktajā termiņā;
* mācību mērķi katrai mērķgrupai – izglītības plānā ietverti mācību mērķi, kas nosaka to, kas saskaņā ar jūsu prasībām katrai mērķgrupai ir jāzina, jāsaprot vai jāspēj darīt.

# Elementu uzskaitījumi

### 

Izglītības aktivitātes

Izglītības aktivitātes ir mērķgrupu izglītošanas metodes. Proti, kā jūs mācīsiet mērķgrupas par tēmām, kuras, jūsuprāt, ir svarīgi tām mācīties, un kā šīs mērķgrupas sasniegs jūsu noteiktos mācību mērķus.

Tās ir šādas:

* informatīvās kampaņas;
* zīmolrade un veicināšanas pasākumi;
* sociālo tīklu kampaņas;
* e-mācības;
* individuālas mācības:
* uz sporta pasākumu balstīta izglītība un veicināšana;
* klātienes semināri;
* tīmekļsemināri.

Izglītības materiāli

Izglītības materiāli ir drukātie vai digitālie mācību materiāli, kas sniegs informāciju un nostiprinās jūsu galvenos vēstījumus, īstenojot izglītības aktivitātes. Tie ir šādi:

* informatīvie resursi (brošūras, pavadlapiņas);
* *PowerPoint* prezentācija;
* situācijas analīze;
* kontrolpārbaude / novērtējumi;
* e-mācību kursi;
* rokasgrāmatas, reklāmprospekti, darbgrāmatas.

# Prasmes

Saskaņā ar rezultātiem, ko sniedza izglītības profesionāļu aptauja, kas 2021. gadā tika veikta visā antidopinga nozarē, tika atzīts, ka prasmju saraksts ir profesijai nepieciešams. Turpmāk ietvertajā sarakstā sīki uzskaitītas prasmes, ko vairāk nekā 75 % aptaujāto uzskatīja par būtiskām. Jānovērtē šādas to kandidātu prasmes, kuri piesakās profesionāļa izglītības jomā amatam:

* spēja strādāt saskaņā ar kodeksu, standartiem un ētikas normām;
* plānošana;
* runāšana;
* spēja izstrādāt, uzrakstīt un rediģēt mērķauditorijai piemērotu izglītības saturu;
* prezentēšana;
* spēja sadarboties komandā;
* laika pārvaldība / prioritātes noteikšana;
* spēja pienācīgi pavēstīt paziņojumus auditorijai;
* mērķu izvirzīšana;
* rakstīšana;
* vēlme un spēja mācīties;
* spēja izmantot teksta apstrādes izklājlapas, sociālos plašsaziņas līdzekļus, datu vizualizāciju un saziņu e-pastā;
* spēja strādāt ar sensitīvu informāciju un saglabāt konfidencialitāti;
* spēja strādāt ar organizācijai piederīgām un nepiederīgām ieinteresētajām personām;
* projektu vadība;
* uzmanības pievēršana detaļām;
* spēja iepazīstināt ar sarežģītu tehnisko saturu un tēmām interesantā vienkāršajā valodā/formātos;
* spēja strādāt ar dažādiem dalībniekiem;
* radošā domāšana;
* lēmumu pieņemšana;
* klausīšanās;
* stratēģiskā domāšana;
* spēja sniegt un saņemt atgriezenisko saiti.

# Līdzstrādnieki

### 

*WADA*, vadot normatīvu izstrādes darbu, lai izstrādātu amata aprakstus, sadarbojas ar ieinteresētajām personām un *WADA* tehniskajām grupām. Izstrādāšanas darbu attiecībā uz izglītību veica Tehniskā darba grupa, kuras sastāvā bija:

* Aleksa Kūpere [*Alexis Cooper*] (*SIA*);
* Dr. Amanda Klāsena-Smitersa [*Amanda Claassen-Smithers*] (*SAIDS*);
* Karija Dosone [*Karri Dawson*] (*CCES*);
* Mērita Brūna [*Merita Bruun*] (Starptautiskā Florbola federācija);
* Maiks Ērls [*Mike Earl*] (*World Rugby*);
* Nina Makuča [*Nina Makuc*] (Slovēnijas *NADO*);
* Dr. Šana Klensija [*Sian Clancy*] (*DFSNZ*);
* Stīvens Mudavarima [*Stephen Mudawarima*] (Zimbabves Olimpiskā komiteja);
* Tamija Hansone [*Tammy Hanson*] (*USADA*).

Šo grupu vadīja antidopinga nozares profesionālis izglītības jomā:

* Kolins Allens [*Colin Allen*] (*WADA*).

**Kvalitātes vadība**

### 

###### Versija: 1.0

*\* Lai gan WADA šo dokumentu regulāri atjauninās, lai nodrošinātu, ka tas ir aktualizēts, 1.0 versija ir īpaši publicēta kā izmēģinājumprojekta daļa, un tā tiks pārskatīta pēc izmēģinājumu noslēgšanas.\**

**Apstiprinājusi:** *WADA* Izglītības komiteja

**Apstiprināšanas datums:** 2021. gada novembris

**Publicēšanas datums:** 2021. gada decembris

# *GLDF* pārskats

### 

Viena no sešām *WADA* prioritātēm saskaņā ar Pasaules Antidopinga aģentūras 2020.–2024. gada stratēģisko plānu ir “palielināt ietekmi”. Saskaņā ar vienu no šīs prioritātes galvenajām iniciatīvām aģentūra ir apņēmusies “izstrādāt mācību programmas un kvalifikācijas standartus antidopinga profesionāļiem, lai uzlabotu antidopinga nozares darbinieku profesionalitāti un palielinātu to spējas”.

Tādēļ 2020. gada aprīlī *WADA* Izglītības nodaļa sāka izstrādāt Globālās mācību un profesionālās pilnveides pamatnostādnes (*GLDF*), kas tiek izmantotas, lai sagatavotu īpašas, standartizētas mācības dažādiem antidopinga profesionāļu amatiem un darītu tās pieejamas antidopinga organizācijām (ADO) un citām ieinteresētajām personām, kas pieder antidopinga kopienai visā pasaulē. *GLDF* ir noteikti amatu apraksti, profesionālie standarti un globālās mācību un profesionālās pilnveides aktivitātes praktizējošu profesionāļu amatiem antidopinga nozarē.

*WADA* ir izmantojusi amatu aprakstus, lai izstrādātu kvalifikācijai atbilstošas mācību programmas. Tos var lasīt līdztekus:

1) atbilstošo amatu profesionālajiem standartiem, kas raksturo paredzēto kompetences standartu attiecīgajam amatam;

2) antidopinga pamatkompetenču pamatnostādnēm, kurās sīki aprakstītas vispārpieņemtās vērtības un kompetences dažādiem amatiem antidopinga nozarē.

*\*\* Profesionālie (aroda) standarti ir labas prakses etaloni, un tie raksturo paredzēto kompetences standartu attiecīgajam amatam. Tos nedrīkst sajaukt ar starptautiskajiem standartiem, kuri ir dokumentu kopums, kura (tāpat kā Pasaules antidopinga kodeksa) uzdevums ir saskaņot antidopinga politiku, noteikumus un nolikumus antidopinga organizācijās (ADO) attiecībā uz noteiktām antidopinga programmu tehniskajām un operatīvajām daļām.\*\**